Den 27 år lange krigen kan deles omtrent i tre perioder med store kamper - fra 1975 til 1991, 1992 til 1994 og fra 1998 til 2002 - med skjøre perioder med fred. Da MPLA oppnådde seier i 2002, hadde mer enn 500.000 mennesker dødd og over en million hadde blitt internt fordrevet. Det som markerte slutten på borgerkrigen, var at opprørslederen Jonas Savimbi fra UNITA ble drept i februar 2002. Restene av UNITA signerte en fredsavtale med MPLA, og det ble fred. UNITA og FNLA fikk status som politiske parti som del av et flerpartisystem.